
Tak til dig som læser denne bog


Tag visdommen til dig, det du kan bruge og som taler til dig lige nu.


Du skal vide, at alting vil åbenbare sig for dig igennem din store cyklus af genfødsel og udviklings trin.


Grib alle udfordringer du møder i livet, de er muligheder for finpudsning af din unikke essens, dit sjælspotentiale og din magiske skaberkraft.


Lene










Forord


Det var først da jeg kom hjem, det hele landede inden i mig.


Først da jeg vågnede om morgenen, efter den lange flyvetur tilbage til Danmark og sad i min stille stue med morgenkaffen hvilene i skødet, benene trukket godt op i min yndlingsstol og morgensolens første stråler ramte træernes mange grønne nuancer udenfor de store vinduer, først da landede den intense og dybt inspirerende rejse jeg lige havde været på, dybt inde i mig.


Jeg føler stor taknemlighed og en fredfyldt indre ro. Denne rejse har givet mig en dybere forståelse for vores udviklingsvej. En dybere forståelse af, hvorfor vi bliver udfordret igen og igen igennem livets mange og til tider intense prøvelser og hvorfor vi skal så meget igennem som mennesker.


Hvad den dybere mening med livet er og den dybere mening med de mange reinkarnationer er.


Jeg vil tilegne denne bog til Wayan.


Wayan er en balineser som delte sin dybe visdom med os, som guide for vores rejsegruppe til Bali og som med sine fantastiske fortællinger om kultur, tro, offergaver og symbolske betydninger har berigede og inspirerede mig. Jeg vidste godt hjemmefra at jeg skulle skrive denne bog, men jeg vidste ikke, hvad bogen skulle indeholde, inden jeg tog på denne rejse.


På rejsen til Bali, kom det hele til mig serveret på et sølvfad af oplevelser og sanseindtryk, gennem Wayans fortællinger og dybe visdom og gennem min dybe kontakt til en drage.


Jeg fik på smukkeste vis, visket i mit øre de mest fantastiske kanaliseringer og jeg fik vist i drømmesyn, hvordan alting har sin balance og finder sin balance.


Wayan fortalte gennem hele rejsen om balance. Balance i livet, balance i kultur, indre og ydre balance, også her kom min inspiration fra hans spirit til min.


Med dybeste taknemlighed til Wayan og til Bali´s spirit, sir jeg tak.


Jeg vil også udtrykke min dybeste taknemlighed og sige tak for denne smukke rejsegave, som jeg fik i fødselsdagsgave af min elskede Stig, da jeg fyldte 60 år.


Jeg vil fortælle dig om et eventyr, en myte – ja jeg vil forsøge at fortælle dig om hele det fantastiske eventyr som du er en del af - dit eventyr med livet.


Alt som har rod i en fortælling og et eventyr, har altid en spejling til virkeligheden, sådan som livet folder sig ud for dig og mig.










Indledning


Det er min hensigt med denne bog, at åbne op for din indre visdom. Den visdom vi alle er i besiddelse af og som vi kan få kontakt til.


Vi indeholder hver især oceaner af power og visdom og vi kan forbinde os til endnu større visdom og kraft, hvis vi blot tør tro, have tillid og mærke ind i ordene og de historier som bliver fortalt, fortællinger som har dybe rødder i sandheden.


Sagn og fortællinger rummer dyb visdom og viden til os.


Visdom som vil hjælpe os alle på vores udviklingsvej.


Jeg vil starte min fortælling med et sagn som har dybe rødder i den indonesiske folketro og livsopfattelse. Den måde disse mennesker i denne verdensdel lever deres liv på, har dybe rødder til denne fortælling. Der er så meget visdom kædet ind i denne fortælling og hele mit budskab til dig bunder i dette sagn.


Kerneværdierne fra dette sagn, danner grundlaget til denne bog. Din spirituelle udviklingsvej og fortællingens dybe budskaber vil blive åbenbaret for dig igennem bogens kapitler.










Der var engang en Drage


Jeg vil begynde min fortælling med et eventyr.


En fortælling som har dybe rødder til balinesernes tro. Et sagn som rummer dette folks kerneværdier og kultur - nemlig at være hjælpsom, at give af et uselvisk hjerte og at modtage med ydmyghed og taknemlighed.


Engang for mange år siden i solens land, var der en præst. Han var den eneste præst for et folk som boede på et stort kontinent i det indonesiske ocean. Præsten havde en hemmelig ven, en ånd, ligesom Genie - lampens ånd i eventyret om Aladdin.


Denne ånd var en drageslange.


Præsten kunne ønske sig alverdens ønsker fra dragen, hvis blot ønsket var et uselvisk ønske, som kom fra hjertets gode, et ønske som var til gavn for andre end ham selv. Præsten var en elsket præst der med ydmyghed, bønner og uselviske gerninger hjalp og healede folket. Han havde folkets kærlighed.


Hele det indonesiske folk boende på en stor forenet ø. I midten af øen rejste der sig en stor vulkan, som var dragens bo. Så længe alle ønsker fra præsten kom fra et rent hjerte, var alting såre godt og øen var i trivsel og balance.


Præsten havde en klokke som han kunne ringe med, når han have brug for hjælp til at få opfyldt et ønske ved dragens kraft.


En dag ringede præsten med sin klokke, for at påkalde dragen. Han ønskede sig brændende en søn og plagede dragen om hjælp. Dragen tøvede, da det var et ønske fra egoet, men præsten overbeviste ham om, at det var et ønske han brændende havde i hjertet, at få en søn ville opfylde hans inderligste ønske. Fordi præsten aldrig havde ønskede noget ud fra eget behov før, vurderede dragen, at det nok ikke kunne skade nogen eller præsten, at opfylde dette lille ønske.


Dragen opfyldte ønskede og skænkede præsten en søn.


Denne søn viste sig dog at indeholde egoets mange egenskaber i form af begær, grådighed, egoisme, snyd og bedrageriske egenskaber. Han volde præsten mange kvaler, men præsten elskede ham alligevel umådeligt højt.


Denne søn elskede at spille og satsede mange penge på hanekampe. Penge han tog fra kirkebøssen eller som han svindlede og bedrog sig til. En dag var sønnen i pengenød og plagede sin far. Præsten kunne godt se, hvad mere ondt det ville føre til, at give ham flere penge, så han afslog, hvilket gjorte sønnen rasende og ondskabsfuld.


Men sønnen gav ikke så let op. Han lurede på sin far og udspionerede ham. Sønnen opdagede at præsten havde en klokke som han brugte til at påkalde dragen med. Denne klokke måtte sønnen eje så han kunne ønske sig flere penge, til at spille hasard på hanekampe.


Sønnen stjal klokken og påkaldte dragen.


Dragen kom og så til sin overraskelse, at det var sønnen som havde påkaldt ham. Dragen var en loyal drage som kun opfyldte ønsker fra et rent og uselvisk hjerte og han mærkede straks, at denne sjæl var i egoets vold og nægtede ham derfor at opfylde hans ønsker.


Sønnen blev rasende og i sin vrede svingede han øksen og kappede halen af dragen.


Dragen eksploderede i et kæmpe udbrud af ild og rystelser. Et kæmpe stort vulkanudbrud brød løs og fik hele det store ø-kontinent til at eksplodere i tusinde øer som spredte sig ud i det indonesiske hav.


Sønnen blev forbrændt til døden af dragen og vulkanens ild og præsten var knust i sorg.


Sorg over at havde mistet sin søn var det eneste han sansede og et tågeslør forhindrede ham i at se, den dybere konsekvens og ulykke som hans ønske havde forårsaget for folket, for ø-kontinentet og for dragen, som havde mistede sin hale.


Præsten var ulykkelig over tabet af sin søn og tryglede og bad dragen om at vække ham til live igen.


Igen indså dragen at ønskede var et ønske fra egoet, men fordi han nu led smerte over sin manglende hale, så indgik dragen og præsten nu en aftale om, at hvis præsten healende dragens hale, så ville han opfylde ønsket om at vække sønnen til live igen.


Dog var betingelsen denne gang fra dragen, at sønnen kun måtte opholde sig på den ene af øerne, som nu var skabt i det indiske ocean, nemlig øen Java. Præsten måtte tage den tunge lange vej til Java for at se sin søn og sønnen måtte blive på Java med sine hanekampe og svindelnumre.


Han måtte blive på øen med sine dårlige manere og sit egoistiske sind.


Fra da af trak dragen sig tilbage til sin vulkanske hule og viste sig ikke igen.


Dragen opfyldte ikke flere ønsker og lod folket lide.


Folket skulle nu selv finde vejen til balance.


Folket skulle nu selv lære at alting har en konsekvens.


Folket skulle nu selv erfare hvordan handling og virkning går hånd i hånd.


Det indonesiske ocean er nu fyldt med tusinde øer som ligger spredt ud i det dybblå hav. En verdensdel er født og folket er spredt ud på øerne med hver deres tro.


Religioner, ceremonier, templer og skikke blev derefter folkets tilbedelse og forankring i livet.


Folket skulle genfinde balance med naturen og balance i dem selv, de skulle finde tilbage til dragens visdom.










Dragens ånd


Det føles som en besættelse, dragens nærvær er en ganske særlig følelse. Jeg mærker styrken og enorme kræfter er på spil. Det er som at balancer på en kniv-æg. Dragens nærvær føles fysisk, som strygninger på min hud og gør mig meget bevidst om, at jeg skal balancer på et sværd. Jeg skal være opmærksom, fordi dragen er både det smukkeste du kan forestille dig og det mest smertefulde du kan opleve.


Dragens ånd har 2 sider og viser mig begge sider.


Jeg vil gerne have dragen til at skrive denne bog. Med dragens dybe visdom vil jeg formidle budskaberne til gavn for dig, menneskeheden og jordens balance.


Jeg ville dybere ind i dragens ånd og jeg ville smelte sammen med dragens ånd hvis jeg kunne, så jeg tog til Lavendelhuset for at deltage i en trommerejse og Deep Breathwork terapi.


Hvilken farve har dragen?


-Min drage viser sig for mit indre som en drage i røde, grønne og gyldne farver, er mit svar på spørgsmålet fra Suzanne. Hendes drage, fortæller hun mig, er i grønne og blå nuancer.


Suzanne og hendes mand står bag skabelsen af Lavendelhuset. Et sted der står for dyb indre transformation via åndedrætsøvelser og nu også trommerejse.


Det overrasker mig at hun også har mødt en drage og samtidig ved jeg at det er rigtigt.


Jeg får øjeblikkelig vist for mit indre blik, at drager kommer til os, når vi er virkelig klar til at give slip.


Dragen tager farve efter det tema, som du skal gennemgå i din transformation.


Jeg får igen vist det samme som jeg også fik vist på Bali, da jeg første gang fornemmede dragen:


En transformation er et løft i et udviklingstrin og tager et helt liv at fuldføre.


På Bali i kejsertemplet fik jeg vist, under de tunge skyer, hvordan sjæle inkarnere igen og igen. Jeg fik vist, hvorfor vi inkarnerer og hvad meningen med reinkarnation betyder. Det var i templet på Bali at jeg fik dyb indre kontakt med dragens ånd, første gang.


Vi var en rejsegruppe fra Stjernegaard rejser og vi besøgte et stort smukt tempel, højt oppe på et bjerg der nåede helt op under tunge skyer, som hang over templets søjler.


Vores gruppe var, under kyndig guiden af balineseren Wayan, på rundtur i templet. Vi fik vist og fortalt om sagn, legender, traditioner og den tro der guider de indfødte på Bali. Balinesernes tro har dybe rødder til deres oplevelse af livet.


Ydmyghed og det at være givende, er en af grundpillerne i deres livsførelse. Gennem offergaver og taknemlighed lever de deres liv.


Der under de tunge skyer, så jeg dragen afbillede på et af de mange tempelsøjler.


Dragen var magisk og dragende og jeg fik øjebliklig kontakt. Med mit 3. øje så jeg dragen sno sig i et evighedstegn der som et liggende ottetal indbydende hilste mig velkommen. Jeg blev tryllebundet og mærkede fra dragen, at jeg var længe ventede og at der nu skulle ske noget virkeligt spændende.


Turen tilbage til hotellet var som i en tåge, jeg havde taget dragen til mig og mærkede uovervindelig kraft og styrke.


Vi har en mission sammen og nu skulle jeg steppe op.


Denne magiske, smukke og kraftfulde energi er ikke noget jeg tidligere har mærket – jeg havde aldrig følt så stor en kraft og jeg var uovervindelig. Der skulle skabes og fortælles om en magisk visdom og jeg var kilden, der skulle få dette til at ske.


Dagen efter regnede det hele dagen på Bali. Min partner skulle på riverrafting og jeg skulle have en fordybende alene tid på værelset, i dragens nærvær.


Så snart jeg beder om nærværet med dragen, så er drageenergien tilstede.


Jeg får vist detaljeret hvordan vi inkarnere og hvordan vi gentager og gennemlever mange liv, udvikler og finpudser færdigheder og unikke egenskaber igen og igen gennem prøvelser og fejltagelser.


Jeg får også vist hvad engletallene betyder for vores udviklingstrin. Engletal 11, 22, 33.


Alt dette vil jeg komme mere detaljeret ind på i denne bog og jeg vil formidle den dybe visdom fra dragen.


Jeg får vist at dragen er jordens ånd.


Dragen har samlet sin styrke dybt i jordens center og er tiltrækningen og jordens hede kernekraft.

Deep Breathwork terapi og trommerejse


Jeg havde meldt mig til en rejse med trommer og åndedrætsterapi hos Suzanne & Phillip i Lavendelhuset, og jeg glædede mig. Jeg havde en følelse af at jeg skulle forbinde mig til min drage på et endnu dybere plan.


Vi var en lille gruppe som alle skulle opleve en indre rejse med trommer og åndedrag.


Efter renselses ceremonien med røgelse sad vi nu på gulvet, på hver vores måtte og skulle skrive vores ønsker, drømme og udfordringer ned, på et stykke papir vi hver især havde fået udleveret.


Jeg havde et dybt ønske om at møde min drage og komme endnu tættere ind i drage-energiens svøb. Som udfordring i mit liv, skrev jeg mine begrænsende tanker om mig selv og om mine manglende evner til at formidle mit inderste til verden. Jeg skrev om min manglende tro på min mission og tanker om, at det nok aldrig ville blive til noget med mine drømme og mål.


Mit mål og ønske er at formidle i bogform til hele verden.


Med disse ord på blokken startede vi med at danse til rytmisk musik. Dansen frigøre spændinger og blokeringer i kroppen. Med fysiske bevægelser og rytmisk musik, får vi løsnet godt op i alle led og muskler.


Til sidst finder vi hvile på vores måtter, som ligger spredt ud på gulvet og med tæppe over kroppen og et klæde over øjnene, falder vi til ro.


Suzanne begynder på en guidet afspændings meditation og vi begynder at trække vejret rytmisk efter Suzannes anvisning.


Tre indåndinger fylder lungerne, mellemgulv og maven godt op med luft – tre udåndinger tømmer ligeledes kroppen for luft.


Igen og igen trækker vi rytmisk luften ind og ud og følger intervallet tre.


Vi skal give slip på alle spændingerne og kroppen begynder at snurre. Fingrene snurre, fødderne snurre og læberne snurre.


Trommen begynder at tromme med rytmiske slag og udøveren bevæger sig rundt i lokalet. Jeg føler at trommeslagene er meget tæt på, over min krop og jeg mærker fysisk slagenes kraft, trommen er helt tæt på mig.


Trommens rytme og de dybe vejrtrækninger får min krop i dybere kontakt med underlaget og jeg synker dybt ind i mig selv.


Det føles helt tung nu i min krop. Som hvis jeg vejede et ton. Jeg kan overhoved ikke løfte mine arme og jeg synker dybere ind i jordens indre.


Jeg gir helt slip nu og mærker en tung varme og uden at brænde mig, mærker jeg lavaens rødglødende mørke masse. Jeg er helt opslugt i denne intense tunge glødende energi.


Det er dragens intense energi der omslutter mig.


Dragen begynder at trække i mig. Jeg mærker mine ben bliver varme og tunge og mit bækken bliver trukket ned igennem mine ben. Jeg mærker intens tyngde, som skal jeg give slip på noget virkelig gammelt.


Dragen viser sig ikke fysisk som en drage, men dens energi er meget fysisk og mærkbar i mig. Jeg trækker stadig vejret rytmisk og for hver udånding bliver jeg tungere og tungere.


Jeg har aldrig oplevet noget lignende. Jeg er vant til at opleve energi, højt vibrerende, lette og opløftende energier, men denne energi er noget helt andet.


Som var jeg opslugt af mørkets kraft, vidste jeg dybt i mit indre, at jeg kunne give helt slip. Jeg var i trykke kyndige hænder og så gav jeg slip.


En kugle af ild åbnede sig i mit solar plexus. Kuglen blev større og større og fyldte hele min krop. Som en ildkugle brændte den sig vej ned gennem mit bækken og ned i mine ben. ”Giv slip” hørte jeg i mit indre.


”Giv slip på dit ego” fortsatte ekkoet. ”Giv slip på dit ego, for det vil ikke længere tjene dit bedste”.


Der er nu en kamp i mit indre og jeg holder fast i det velkendte. Mit ego, min indre løve, har tjent mig godt, støttet mig og været min indre kraft og styrke igennem mange inkarnationer.


”Giv slip, for jeg vil være din kraft og styrke” siger ekkoet. Denne gang mærker jeg kraften og styrken komme fra dragens energi. Så smuk og så kraftfuld at jeg bliver ydmyg og dybt berørt.


Trommerne er stoppet og åndedrættet er roligt nu.


Jeg kommer til mig selv men mærker at jeg stadig har ildkuglen i mit solar plexus. Jeg sætter mig op og tårerne presser sig på.


Jeg kan næsten ikke trække vejret, nu fylder ildkuglen hele mit mellemgulv.


Jeg bryder ud i gråd og hulker som var det den største sorg jeg gir slip på. Sorgen over at sige farvel til sit ego, som har været med mig i så mange inkarnationer er stor og overvældende, jeg hulker og mærker at ildkuglen i mellemgulvet slipper langsom sin kraft.


Som en trofaste følgesvend har mit ego været min ven og beskytter i mange inkarnationer, men nu gir jeg slip og lader Løven, som er en manifestation af mit ego, glide ud af min mave, ud af min krop og ud af mit sind.


Jeg tager afsked med en gammel kær ven og ildkuglen opløser sig i et sidste dybt afskedssuk.


At få brændt sit ego ud af systemet er ikke for sarte sjæle. Man skal være klar til at modtage Dragen, før dette kan lade sig gøre og jeg er åbenbart klar nu.


Det var en oplevelse jeg ikke ville være foruden og selvom den overhoved ikke var som jeg havde forventede, så glæder jeg mig over at jeg nu er kommet tættere på Dragen.


Dette var det som skulle ske, for at jeg kunne komme i dybere kontakt og min tid med Løven er nu forbi.


Jeg sidder tilbage med den største taknemlighed og bøjer mig i ærbødighed for min nye ven:


Dragen.

Min pagt med Dragen


Dragen vil indgå en pagt med mig.


Jeg skal have tålmodighed, vise ydmyghed og nære dyb tillid til denne proces der nu går i gang.


Denne bog er et samarbejde mellem Dragen og jeg.


Jeg skal formidle Dragens mange budskaber og dybe visdom til verden med denne bog.


Men før jeg kan modtage, så skal jeg give.


Jeg skal afgive et løfte til Dragen.


Dragen ønsker, at jeg med denne bog skal donere til Bali.


Til oprensning og genbrug af plastic på Bali. Pengene fra salget af denne bog, skal finansiere nye tiltag til oprensning og recycling af alt affalds-plastic på Bali.


Pengene vil blive investeret når denne bog er skrevet og du bidrager med dit køb af bogen, økonomisk til denne handling.


Dette er min pagt med Dragen:


Jeg skal donere og støtte med nogle af indtægterne fra salget af denne bog til projekter på Bali som vedrører oprensning og recycling af plastic.


Der vil blive lavet en FB side vedrørende disse donationer, hvor du kan følge med i denne udvikling på Bali.


En pagt som ikke kan brydes uden konsekvenser.


Sådan er det med Dragens magi.


Hvis du vil indgå et samarbejde og beriges med visdom, så må du yde med dit bidrag til en bedre verden.

